**ОТЧЕТЕН ДОКЛАД**

**за дейността на НЧ „Просвета-1900”**

**село Дъбравино, община Аврен**

**за 2023 година**

Отчетният доклад за дейността на народно читалище „Просвета-1900” за 2023 год. е изготвен на основание чл.26а, ал.4 от Закона за народните читалища.

***ДАННИ ЗА ЧИТАЛИЩЕТО:***

Читалището в село Дъбравино е създадено през 1900 г.

Брой членове: 52

Книжен фонд: 4695 броя

Субсидирана численост: 2 бройки

Осигурен достъп до интернет: от 12 год.

Реализирани проекти от министерство на културата: 10 проекта

През отчетния период настоятелството работи за постигане целите поставени в разработените Програми за развитие на читалището в следните направления:

- опазване културно - историческото наследство и националните традиции;

- съдействие в изграждане на ценностна система у децата и младежите;

- осигуряване на по-добра, по-съвременна и по-качествена културно - образователна, социална и информационна среда за населението;

- подобряване дейността на библиотеката, съобразена с интересите и нуждите на населението, чрез различни форми на културно – масовата работа;

- участие в културните мероприятия на Общината;

- поддържане активно партньорство с общинска администрация, както и с културните институции и бизнеса за взаимна полза.

**ДЕЙНОСТИ ПО ИЗПЪЛНЕНИЕ НА ЦЕЛИТЕ**

***ОРГАНИЗАЦИОННА И СТОПАНСКА ДЕЙНОСТ***

 Организационната дейност в читалището е насочена към създаване на по-добри възможности за работа на читалищните дейци и потребителите.

Организацията и провеждането на празниците и мероприятията се обсъждат на заседание, и се вземат решения за провеждане на дейностите. Всички членове са активни и всеки един поема ангажимент при организирането и провеждането на различни мероприятия.

 Компютърните работни места за посетители в библиотеката са 3 и са свързани с интернет. На компютърната техника редовно се извършва технически преглед, компютрите са преинсталирани.

**ОСНОВНИ ДЕЙНОСТИ:**

***I.БИБЛИОТЕЧНА И ИНФОРМАЦИОННА ДЕЙНОСТ***

Библиотечната дейност е една от основните дейности на читалището. Библиотеката работи за изпълнение на основната си цел, а именно осигуряване на достъп до информация на населението.

За постигане стандартите за библиотечно-информационно обслужване през годините освен обогатяването на библиотечния фонд се прави и абонамент за различни периодични издания. През 2023 год. библиотеката спечели проект от МК и библиотечният фонд се увеличи с 81 тома художествена и детска литература на стойност 1229 лв.

Регистрираните посещения в библиотеката в изпълнение на Програма „Глобални библиотеки” са 90. Регистрираните читатели през изминалия период са 62, като 22 са ученици.

По повод 19 февруари, Националния празник - 3март, Деня на Ботев, Деня на съединението, Деня на независимостта и Деня на народните будители, и по повод годишнини на български и световни писатели се изготвят табла в библиотеката. Инициативата „Деца четат на деца” се отбелязва на Международния ден на книгата.Отбелязва се и Маратон на четенето с учениците от основно училище.

***II. РАЗВИТИЕ И ПОДПОМАГАНЕ ДЕЙНОСТТА НА САМОДЕЙНИТЕ СЪСТАВИ, КЛУБОВЕ, ФОРМАЦИИ И ДРУГИ ФОРМИ НА ХУДОЖЕСТВЕНА САМОДЕЙНОСТ***

 Дейността на читалището е грижата за разширяване и  развитие на любителското художествено творчество.

Художествено-творческата дейност в читалището има за цел запазване и развитие на традиционните ценности на българския народ, съхранение на обичаите и традициите. Чрез тези дейности читалището работи за привличане на младите хора и учениците към читалищните колективи, както и за осмисляне свободното им време.

 **Постоянни колективи към читалището:**

* + Детски танцов състав „Вълшебен звън” - 40 деца;
	+ Детска вокална група „Вълшебен звън“ - 20 деца;
	+ Група за автентичен фолклор - 10 жени;
	+ Фолклорна формация „Димая“ - 10 жени;
	+ Лазарска група - 15 момичета;
* Коледарска група - 15 момчета.

**Детски танцов състав и Детска вокална група „Вълшебен звън“**

 Детските групи участваха в Двадесет и шести Старопланински събор „Балкан фолк“ в гр. Велико Търново, и се завърнаха с медали и диплом за успешно представяне. Читалището плати 1200.00 лв. за вечеря и нощувка на децата.

След успешното представяне децата посетиха Царевец.

За поредна година по повод 24 май детските ни групи бяха наградени със званието „Ученическа формация на годината“ в община Аврен, с ръководител Мая Николаева.

Участваха в празника на селото „Свети Дух“.

Детските групи участваха във Великденски концерт и Коледен концерт в община Аврен.

**Коледарска група**

Коледарската група участва онлайн в Двадесет и втори Международен фестивал „Българи да си останем“ в Украйна и получиха Диплом.

Групата участва в Единадесети национален фолклорен фестивал „Да пребъде Коледа“ в село Телиш, завърнаха се с Диплом второ място за автентични костюми, и трето място за автентична коледарска песен. За участието на групата във фестивала, читалището заплати 1100.00 лв. за транспорт, нощувка и вечеря.

 Коледарската група проведе обичая „Коледуване“ със своите пожелания и песни благословиха жителите на селото. Коледарите разнесоха на болни и самотни жители торбички със сладки и питки.От няколко години инициативата на коледарската група е да помогнат за изграждането на камбанария в двора на църквата, и тази година направиха дарение от 1000.00 лв. До сега са дарили – 3160.00 лв.

**Група за автентичен фолклор**

През 2023 година групата участва във фолклорен събор „С песни и танци от слънчева Добруджа“ в село Дебрене и се завърнаха с медал - трето място. Групата участва и на фестивал в гр.Девня , завърнаха се с медал - второ място. За участието в двата фестивала читалището заплати 200.00 лв. за транспорт, и почерпка на самодейците.

**Лазарска група**

 Лазарската група проведе обичая „Лазаруване“ и зарадваха жителите на селото със своите песни и пожелания. От събраните продукти и яйца се направиха торбички и бяха раздадени на болни и самотни жители в селото.

 Към читалището има сформирани клубове – „Дамски клуб“, Клуб „над 55“, клуб „Който може, го може“ и клуб „Родолюбие“.

**Фолклорна формация „Димая“**

Групата участва във фестивал в гр. Дидимотихо Гърция. Получиха Диплом за успешно представяне и плакет. За участието на групата във фестивала, читалището отпусна средства от 1000.00 лв. за нощувка, вечеря и закуска.

За поредна година жителите от село Дъбравино се включиха в националната кампания „Дари капачка-спаси живот“. Благодарим за активното им участие.

 ***III. СЪБИТИЯ И ИНИЦИАТИВИ, ОРГАНИЗИРАНИ ОТ ЧИТАЛИЩЕТО –***

***ПРАЗНЕНСТВА, КОНЦЕРТИ, ЧЕСТВАНИЯ, СЪБОРИ И ДРУГИ***

Неделима част от дейността на НЧ “ Просвета-1900” е изпълнението на културния календар. Проведени са следните мероприятия:

 Бабин ден,14 февруари,19 февруари, 1 март, 3 март, 8 март, Първа пролет, Ден на Детето, Празника на селото – Св.Дух - провеждане на празничен концерт , Деня на съединението, Деня на независимостта на България, Деня на възрастните хора, Деня на народните будители, посрещане на Дядо Коледа – тържество с децата, Новогодишно парти.

**МАТЕРИАЛНО – ТЕХНИЧЕСКА БАЗА**

 Библиотеката през 2023 год. бе преместена два пъти. Направи се цялостно боядисване на младежкия клуб, премести се СОД – охрана, премести се климатика, поставиха се нови контакти за да могат да се ползват компютрите. След второто местене, отново се боядисаха стаите, където в момента се помещава библиотеката. Средствата от 3000.00 лв. бяха отпуснати от бюджета на читалището за боядисване на клуба, за боядисване в сградата където е в момента библиотеката, за преместване на климатик.

**ФИНАНСИРАНЕ**

Финансирането на НЧ „Просвета-1900“ се извършва съгласно регламента на Закона за народните читалища и се осъществява по следните начини:

|  |  |  |
| --- | --- | --- |
|  | **Средства от….** | **2023 год.** |
| 1. | държавната субсидия  | 27096 |
| 2. | субсидия от Община Аврен |  5747  |
| 3. | спечелени проекти от МК |  1299 |
| 5. | дарения / наем зала / |  150 |
| 6. | членски внос |  110 |

**НАСОКИ ЗА ДЕЙНОСТТА НА ЧИТАЛИЩЕТО ПРЕЗ 2024 ГОДИНА:**

* опазване културно - историческото наследство и националните традиции;
* съдействие в изграждане на ценностна система у децата и младежите;
* осигуряване на по-добра, по-съвременна и по-качествена културно - образователна, социална и информационна среда за населението;
* подобряване дейността на библиотеката, съобразена с интересите и нуждите на населението, чрез различни форми на културно – масовата работа;
* участие в културните мероприятия на Общината;
* поддържане активно партньорство с общинска администрация, както и с културните институции и бизнеса за взаимна полза.

Отчетният доклад за дейността на НЧ „Просвета-1900” за 2023 година е приет от Общото събрание на читалището на 20.03.2024 год.

**Председател:**

Румяна Георгиева Кирова

**Членове:**

Иванка Димова Иванова Петранка Стойчева Иванова

Светла Тодорова Ангелова Димитър Стоянов Петков